**Publikāciju statistikas rādītāji par zemo vai beznodokļu zonu valstisko piederību Metadati**

**Datu apraksts**

Pasūtītāji un sabiedrisko pakalpojumu sniedzēji, kuri piemēro Publisko iepirkumu likumu, Sabiedrisko pakalpojumu sniedzēju iepirkumu likumu, Aizsardzības un drošības jomas iepirkumu likumu un Publiskās un privātās partnerības likumu, Iepirkumu uzraudzības biroja tīmekļvietnē publicētajās iepirkumu publikācijās – paziņojumos par līguma slēgšanas tiesību piešķiršanu, paziņojumos par metu konkursa rezultātiem, paziņojumos par sociālajiem un citiem īpašiem pakalpojumiem – paziņojumos par līguma slēgšanas tiesību piešķiršanu, informatīvos paziņojumos par noslēgto līgumu, paziņojumos par koncesijas piešķiršanu, paziņojumos par koncesijas piešķiršanu sociālajiem un citiem īpašiem pakalpojumiem un paziņojumos par iepirkuma procedūras rezultātiem aizsardzības un drošības jomā – norāda uzvarējušā pretendenta valstisko piederību.

No šiem paziņojumu publikāciju rādītājiem tiek atlasīti dati par zemu nodokļu vai beznodokļu valstīm. Minētie dati nodrošina datu kopu par uzvarējušā pretendenta valstisko piederību, noslēgtā iepirkumu priekšmeta nosaukumu un iepirkuma nomenklatūras CPV klasifikatoru, noslēgto līgumcenu (bez PVN) un informāciju, vai iepirkums ir vai nav saistīts ar projektu un/vai programmu, ko finansē Eiropas Savienības fondi. Norādīts arī pasūtītājs vai sabiedrisko pakalpojumu sniedzējs, kurš veicis iepirkumu.

Minētie dati par zemu nodokļu vai beznodokļu valstīm atlasīti atbilstoši Ministru kabineta 2017. gada 7. novembra noteikumos Nr. 655 „Noteikumi par zemu nodokļu valstīm un teritorijām” norādītajam sarakstam.

Rādītāju kopums sniedz vispārēju ieskatu par uzvarējušiem pretendentiem no zemu vai beznodokļu zonu valstīm.

**Datu publicēšana**

Dati tīmekļvietnes sadaļā ***Statistika*** zem ***Aktuālie publikāciju rādītāji*** ***/ Saskaņā ar Publisko iepirkumu likumu vai Saskaņā ar Sabiedrisko pakalpojumu sniedzēju iepirkumu likumu vai Saskaņā ar Aizsardzības un drošības jomas iepirkumu likumu vai Saskaņā ar Publiskās un privātās partnerības likumu / Publikāciju statistikas rādītāji par zemo vai beznodokļu zonu valstisko piederību*** tiek publicēti saskaņā ar aktuālo [datu publicēšanas kalendāru](http://iub.gov.lv/lv/node/556) reizi gadā.

|  |  |  |  |
| --- | --- | --- | --- |
| Statistikas tēma | Dati par periodu | Publicēšanas datums | Piezīmes |
| Publikāciju statistikas rādītāji par zemo vai beznodokļu zonu valstisko piederību | par 2019. gadu | 10.01.2020. |  |
| Publikāciju statistikas rādītāji par zemo vai beznodokļu zonu valstisko piederību | par 2018. gadu | 08.01.2019. | Skat. arhīvu |
| Publikāciju statistikas rādītāji par zemo vai beznodokļu zonu valstisko piederību | par 2017. gadu | 08.01.2018. | Skat. arhīvu |
| Publikāciju statistikas rādītāji par zemo vai beznodokļu zonu valstisko piederību | par 2016. gadu | 09.01.2017. | Skat. arhīvu |
| Publikāciju statistikas rādītāji par zemo vai beznodokļu zonu valstisko piederību | par 2015. gadu | 07.01.2016. | Skat. arhīvu |

**Datu pieejamība**

Apkopotie dati ir pieejami, sākot no 2015. gada.

**Datu izplatīšana**

Gada apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel un PDF).

**Datu lietotāji**

Finanšu ministrija un citi lietotāji.

**Datu vākšana**

Dati tiek iegūti no šādiem Publikāciju vadības sistēmā publicētiem iepirkumu paziņojumiem:

* paziņojumiem par līguma slēgšanas tiesību piešķiršanu, paziņojumiem par metu konkursa rezultātiem, paziņojumiem par sociālajiem un citiem īpašiem pakalpojumiem – paziņojumiem par līguma slēgšanas tiesību piešķiršanu un informatīviem paziņojumiem par noslēgto līgumu atbilstoši Ministru kabineta 2017. gada 28. februāra noteikumiem Nr. 103 „Publisko iepirkumu paziņojumi un to sagatavošanas kārtība” (spēkā no 01.03.2017.);
* paziņojumiem par līguma slēgšanas tiesību piešķiršanu, paziņojumiem par metu konkursa rezultātiem un paziņojumiem par sociālajiem un citiem īpašiem pakalpojumiem – paziņojumiem par līguma slēgšanas tiesību piešķiršanu atbilstoši Ministru kabineta 2017. gada 28. marta noteikumiem Nr. 182 „Sabiedrisko pakalpojumu sniedzēju iepirkumu paziņojumi un to sagatavošanas kārtība” (spēkā no 01.04.2017.);
* paziņojumiem par iepirkuma procedūras rezultātiem atbilstoši Ministru kabineta 2011. gada 6. decembra noteikumiem Nr. 927 „Noteikumi par iepirkumos aizsardzības un drošības jomā izmantojamo paziņojumu saturu un sagatavošanas kārtību” (spēkā no 09.12.2011.);
* paziņojumiem par koncesijas piešķiršanu un paziņojumiem par koncesijas piešķiršanu sociālajiem un citiem īpašiem pakalpojumiem atbilstoši Ministru kabineta 2017. gada 3. maija noteikumiem Nr. 244 „Koncesijas procedūras paziņojumi un to sagatavošanas kārtība” (spēkā no 16.05.2017.).

**Atskaites periods**

Atskaites periods ir kalendārais gads.

**Klasifikācijas**

Statistikas rādītāju kopumā iekļauts iepirkuma nomenklatūras CPV (*Common Procurement Vocabulary*) klasifikators, kurš noteikts ar Komisijas Regulu (EK) Nr. 213/2008 (2007. gada 28. novembris), ar ko groza Eiropas Parlamenta un Padomes Regulu (EK) Nr. 2195/2002 par kopēju publiskā iepirkuma vārdnīcu (CPV) un Eiropas Parlamenta un Padomes Direktīvu 2004/17/EK un Direktīvu 2004/18/EK par publiskā iepirkuma procedūrām saistībā ar CPV pārskatīšanu. CPV nomenklatūra piemērojama publiskajam iepirkumam, lai standartizētu norādes, kuras izmanto līgumslēdzējas iestādes sava iepirkuma priekšmeta norādīšanai.

**Datu aprēķināšana**

Gada griezumā iegūtie dati tiek sarindoti un netiek salīdzināti ar iepriekšējā gada rādītājiem, un netiek aprēķināts izaugsmes temps.

**Konfidencialitāte**

Iepirkumu uzraudzības biroja tīmekļvietnē publicētie pasūtītāju un sabiedrisko pakalpojumu sniedzēju iepirkumu paziņojumi nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās prasības.

**Atbilstība**

Apkopotie statistikas rādītāji atbilst lietotāju vajadzībām kopā gada griezumā.

**Precizitāte**

Gada apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Salīdzināmība**

Dati netiek salīdzināti, tikai apkopoti.

**Datu precizēšana**

Nepieciešamības gadījumā attiecīgie iepirkumu paziņojumu publikāciju rādītāji var tikt precizēti, publicējot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | pasts@iub.gov.lv |
| Informācijas departaments |
| Tālruņa numurs | 67326708 |

**Metadati pēdējo reizi atjaunoti**

10.01.2020.

**Saistītās tēmas**

Publikāciju statistikas rādītāji par piegādātāju valstisko piederību 2019. gadā.